**AĢENTŪRAS RĪCĪBAS PLĀNS**

**Dubultu prospektā 71, Jūrmalā**

Lai ierobežotu akūtu augšējo elpceļu infekciju (AAEI) izplatību, papildus vispārīgiem profilakses pasākumiem un aģentūrā noteiktajām higiēniskām un pretepidēmiskām pamatprasībām veicamas šādas darbības:

1. Ja klientam iestājoties Aģentūrā novēro akūtu augšējo elpceļu infekciju (turpmāk – AAEI) simptomus (iesnas, paaugstināta ķermeņa temperatūra, klepus u.c.), RPN dežūrmāsa nekavējoties veic SARS-CoV-2 (turpmāk – Covid 19) vai gripas antigēna testu. Ja tests ir pozitīvs, klients uz pakalpojumu netiek uzņemts.
2. Ja klientam pirmreizējās ārsta konsultācijas laikā novēro AAEI simptomus, nekavējoties veic Covid 19 vai gripas antigēna testu (turpmāk – tests). Ja tests ir pozitīvs, ārsts pārtrauc klientam rehabilitācijas kursu.
3. Ja klientam pakalpojuma saņemšanas laikā novēro AAEI pazīmes:
   1. Ārsts novērtē klienta veselības stāvokli un informē klientu par tālāk veicamām aktivitātēm;
   2. Ja ārstam rodas pamatotas aizdomas par Covid-19 vai gripas infekciju, klientam nekavējoties veic testu;
   3. Ja testa rezultāts ir pozitīvs, pārtrauc klientam pakalpojumu. Līdz brīdim, kad klients atstāj aģentūru:

* nodrošina klienta izolāciju atsevišķā dzīvojamā numurā, medicīnisko uzraudzību un simptomātisko ārstēšanu;
* informē klientu par izolācijas prasību līdz ārstējošā ārsta tālākiem norādījumiem;
* nodrošina klientam ēdināšanu dzīvojamā numurā; ēdiens tiek fasēts vienreizlietojamos traukos, kurus nogādā līdz klienta numuram, pēc tam utilizē tvertnē pie bioloģiskiem atkritumiem;
* ārstniecības personāls, kas veic klienta veselības stāvokļa uzraudzību un klienta dzīvojamā numura uzkopēja, ieejot pie izolētā klienta, lieto individuālos aizsardzības līdzekļus (IAL): vienreizējo halātu, medicīnisko sejas masku, cimdus;
* izejot no klienta dzīvojamā numura, darbinieki veic roku dezinfekciju, novelk IAL, ievieto tos bioloģisko atkritumu tvertnē, pēc kā atkārtoti veic roku mazgāšanu un dezinfekciju;
* pēc klienta izrakstīšanas no aģentūras, klienta dzīvojamā numurā uzkopšanas ārpakalpojuma sniedzēji veic ģenerālo tīrīšanu, dezinfekciju, telpas vēdināšanu un informē administratoru un diennakts dežurējošo medicīnas māsu;
* pēc informācijas saņemšanas par telpas sagatavošanu diennakts dežurējošā māsa dzīvojamā numurā veic gaisa dezinfekciju;
* pēc klientu izbraukšanas veic dzīvojamā numura dezinfekciju (horizontālās virsmas, matrači);
* jaunu klientu ievieto dezinficētā dzīvojamā numurā ne ātrāk kā pēc 24 stundām.
  1. Covid 19 vai gripas inficēta klienta istabas biedram:
* dežūrmāsa nekavējoties veic testu. Ja tests pozitīvs, ārsts klientam pārtrauc pakalpojumu. Ja tests negatīvs, klientu pārvieto uz citu dzīvojamo numuru;
* dežūrmāsa turpina testēšanu vēl 5 dienas no rīta, pirms klients sācis apmeklēt pakalpojumus, kā arī katru rītu klientam veic veselības skrīningu (temperatūras mērīšana, elpceļu saslimšanas pazīmju novērtēšana: klepus, iesnas u.c.) un vizuālo novērošanu;
* ārsts klientam individuālajā rehabilitācijas plānā izvērtē nepieciešamību ierobežot dalību grupu nodarbībās vai pārtraukt pakalpojumu;
* klients pakalpojumu laikā lieto medicīnisko sejas masku.

1. Darbinieks, kurš bijis kontaktā ar Covid 19 inficētu personu, vēro savu veselības stāvokli, nepieciešamības gadījumā veic testu.
2. Gadījumos, kad aģentūrā ir konstatēts AAEI uzliesmojums - divi vai vairāk saslimuši klienti ar Covid – 19 vai gripu dažādās istabās un infekcijas izplatīšanās risks ir ļoti augsts:

* pakalpojuma laikā, ja tas tiek sniegts un saņemts tuvā distancē un ja kontakts ir 15 minūtes un ilgāks, aģentūras darbinieki un klienti lieto medicīnisko sejas masku (izņemot ūdensprocedūrās un fizioterapijas nodarbībās);
* pastiprināti tiek uzraudzīts klientu un darbinieku veselības stāvoklis. Netiek pieļauts, ka personas ar AAEI pazīmēm (paaugstināta ķermeņa temperatūra, klepus, rīkles iekaisums, elpas trūkums) veic savus darba pienākumus un nonāk kontaktā ar klientiem vai darbiniekiem;
* iespēju robežās tiek ierobežota pulcēšanās un nodrošināta distancēšanās (piemēram, uz laiku atcelti brīvā laika pasākumi, samazināts klientu skaits grupu nodarbību laikā u.tml., lēmumu par to pieņem Rehabilitācijas pakalpojumu nodaļas vadītājs);
* pastiprina telpu un virsmu dezinfekciju (ārpakalpojuma sniedzējs);
* ierobežo nepiederošu personu atrašanos aģentūras telpās.

1. Aģentūras direktors var noteikt stingrākas prasības Covid-19 vai gripas infekcijas izplatības ierobežošanai aģentūrā ar rīkojumu vai rezolūciju (arī e-pastā), piemēram, stingrākas prasības klienta izmitināšanai, ierobežojumus procedūru, nodarbību un ēdināšanas laikā.
2. Pie aģentūras ieejas durvīm, pie ēdnīcas durvīm, pie pakalpojumu kabinetiem izvieto spirtu saturošus roku dezinfekcijas līdzekļus (kas satur vismaz 70 % etanola).Papildus darbiniekiem un klientiem tiek skaidrots par profilakses pasākumu nepieciešamību un to ievērošanu.
3. Struktūrvienību vadītāji atbilstoši kompetencei ir atbildīgi par klientu, ārpakalpojumu sniedzēju un darbinieku informēšanu un iepazīstināšanu ar šo plānu.

**Aicinām darbiniekus, klientus un ārpakalpojumu sniedzējus būt saprotošiem pret aģentūrā ieviestajiem AAEI ierobežošanas pasākumiem.**